
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 792 

18 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση στον Υπουργό Εμπορικής Ναυτιλίας της 
αρμοδιότητας καθορισμού των ωρών εισόδου 
του κοινού της Διεύθυνσης Οικονομικού και της 
Διεύθυνσης Πόρων του Ναυτικού Απομαχικού 

Ταμείου. 1 

Αύξηση του μερίσματος που παρέχει το Μετοχικό 
Ταμείο Πολιτικών Υπαλλήλων (ΜΤΠΥ) στους με- 

ρισματούχους του. 2 

Επιβολή πολλαπλών τελών για τελεωνειακή παρά¬ 
βαση στον ΚΤΙΝ0ΑΡ3ΚΙ ΘΟΒΑΝ του ΕΡΗΤΙΜ. 3 

Κατάρτιση του Οργανισμού Βρεφονηπιακής, Παιδι¬ 
κής και Οικογενειακής Μέριμνας (Ο.ΒΡΕ.Π.Ο.Μ.) 

του Δήμου Τριανδρίας Νομού Θεσσαλονίκης. 4 

Κατάρτιση του Οργανισμού Εσωτερικής Υπηρεσίας 
του Κέντρου Φροντίδας Οικογένειας (ΚΕ.Φ.Ο.) Δή¬ 
μου Θεσσαλονίκης. 5 

Ανάκληση της επένδυσης της εταιρείας «ΑΙΓΑΙΟΝ 
ΞΕΝΟΔΟΧΕΙΑΚΕΣ ΚΑΙ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ 
ΑΝΩΝΥΜΗ ΕΤΑΙΡΕΙΑ» σύμφωνα με τις διατάξεις 
τουν. 2601/1998, όπως ισχύει. 6 


ΑΠΟΦΑΣΕΙ Σ 

Αριθμ. ΔΙΑΔΠ/Γ2γ/6001 (1) 


Μεταβίβαση στον Υπουργό Εμπορικής Ναυτιλίας της 
αρμοδιότητας καθορισμού των ωρών εισόδου του 
κοινού της Διεύθυνσης Οικονομικού και της Διεύθυν¬ 
σης Πόρων του Ναυτικού Απομαχικού Ταμείου. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του ν. 1157/1981 
«Περί κυρώσεως της από 29.12.1980 πράξεως Νομοθε¬ 
τικού Περιεχομένου του Προέδρου της Δημοκρατίας 
«Περί καθιερώσεως πενθημέρου εβδομάδος εργασίας 
των δημοσίων εν γένει υπηρεσιών και ρυθμίσεως συνα¬ 
φών θεμάτων» και τροποποιήσεως διατάξεων ταύτης» 
(ΦΕΚ 126/Α'). 


2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

3. Τις διατάξεις της παρ. 1 του άρθρου 24 του 
ν. 3200/2003 (ΦΕΚ 281/Α') «Τροποποιήσεις του ν. 
1388/1983» (Ίδρυση Ε.Κ.Δ.Δ., ίδρυση Ε.Σ. Τοπικής Αυτο¬ 
διοίκησης και άλλες διατάξεις). 

4. Τις διατάξεις της υπ’ αριθμ. ΔΙΑΔΠ/Γ2γ/οικ. 1692/2006 
(ΦΕΚ 769/Β'/27.6.2006) απόφασης του Υπουργού Εσωτε¬ 
ρικών Δημόσιας Διοίκησης και Αποκέντρωσης «Καθιέρω¬ 
ση ωρών προσέλευσης και αποχώρησης των υπαλλήλων 
των Δημοσίων Υπηρεσιών και των Ν.Π.Δ.Δ.». 

5. Το υπ’ αριθμ. 5116.11/07/2007/7.3.2007 έγγραφο του 
Υπουργείου Εμπορικής Ναυτιλίας με το συνημμένο έγ¬ 
γραφο του ΝΑΤ υπ’ αριθμ. 87814/26.1.2007 και τα πρα¬ 
κτικά της 3 ης Συνεδρίασης Διοικητικού Συμβουλίου της 
22.1.2007 σχετικά με την αναγκαιότητα καθορισμού των 
ωρών εισόδου του κοινού σε δύο (2) Δ/νσεις του Ταμεί¬ 
ου, ήτοι της Δ/νσης Οικονομικού και της Δ/νσης Πόρων, 
κατά παρέκκλιση των προβλεπομένων στην υπ’ αριθμ. 
ΔΙΑΔΠ/Γ2γ/οικ.1692 (ΦΕΚ 769/27.6.2006) απόφαση του 
Υπουργού ΕΣΔ.Δ.Α., λόγω ιδιομορφίας των αντικειμένου 
αυτών, προκειμένου να εξασφαλισθεί η πληρέστερη εξυ¬ 
πηρέτηση των ασφαλισμένων και η εύρυθμη λειτουργία 
των Υπηρεσιών. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Μεταβιβάζουμε στον Υπουργό Εμπορικής Ναυτιλίας 
την αρμοδιότητα να καθορίσει με απόφαση του τις 
ώρες εισόδου του κοινού για τις Διευθύνσεις Οικονομι¬ 
κού και Πόρων του Ναυτικού Απομαχικού Ταμείου. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Μάίου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 18507 (2) 

Αύξηση του μερίσματος που παρέχει το Μετοχικό Τα¬ 
μείο Πολιτικών Υπαλλήλων (ΜΤΠΥ) στους μερισμα- 
τούχους του. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 3 του ν. 3336/2005 «Εναρ¬ 
μόνιση της Ελληνικής Νομοθεσίας προς την υπ’ αριθμ. 
2003/96/ΕΚ οδηγία του Συμβουλίου της 27.10.2003 περί 
επιβολής Ειδικού Φόρου Κατανάλωσης και άλλες δια¬ 
τάξεις» (ΦΕΚ Α 96). 

2) Τις διατάξεις της παρ. 1 του άρθρου 19 του 
ν. 2386/1996 «Ρυθμίσεις θεμάτων εθνικών κληροδοτημά¬ 
των, δημοσίων και ανταλλαξίμων κτημάτων και άλλες 
διατάξεις» (ΦΕΚ Α 43), όπως αντικαταστάθηκε με τις 
διατάξεις της παρ. 5 του άρθρου 12 του ν. 2443/1996 
«Τροποποίηση και συμπλήρωση του Τελωνειακού Κώ¬ 
δικα και άλλες διατάξεις» (ΦΕΚ Α 265). 

3) Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ Α 98). 

4) Την υπ’ αριθμ. 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών, «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β 1432), όπως 
τροποποιήθηκε με την υπ’ αριθμ. 5733/ΔΙΟΕ179/9.2.20Θ6 
(ΦΕΚ Β 204) όμοια. 

5) Τις διατάξεις του άρθρου 40 του ν. 849/1978 «Περί 
παροχής κινήτρων δια την ενίσχυση της περιφερειακής 
και οικονομικής αναπτύξεως της χώρας», όπως τρο¬ 
ποποιήθηκε με το άρθρο 8 του ν. 2129/1993 «Αύξηση 
συντάξεων και άλλες διατάξεις» (ΦΕΚ Α 57). 

6) Το υπ’ αριθμ. 19579/153/4.5.2007 έγγραφο του Υπουρ¬ 
γείου Οικονομίας και Οικονομικών, Γενικής Διεύθυνσης Οι¬ 
κονομικής Πολιτικής, Διεύθυνσης Μακροοικονομικής Ανά¬ 
λυσης και Προβλέψεων, Τμήμα Τιμών και Εισοδημάτων. 

7) Την υπ’ αριθμ. 16/17.4.2007 απόφαση του Διοικη¬ 
τικού Συμβουλίου του Μετοχικού Ταμείου Πολιτικών 
Υπαλλήλων. 

8) Το γεγονός ότι με την απόφαση αυτή προκαλείται 
επιπλέον δαπάνη σε βάρος του Προϋπολογισμού του 
ΜΤΠΥ ύψους είκοσι ενός εκατομμυρίων (21.000.000,00) 
ευρώ περίπου, για την αντιμετώπιση της οποίας για το 
έτος 2007 έχει εγγράφει σχετική πίστωση στον ΚΑΕ 
0622, αποφασίζουμε: 

α. Εγκρίνουμε τη μεταβολή του συντελεστή προσαρ¬ 
μογής από 0,7956 που είναι σήμερα, σε 0,8075, από 
1.1.2007 έτσι ώστε, η αύξηση του μερίσματος, που πα¬ 
ρέχει το Μετοχικό Ταμείο Πολιτικών Υπαλλήλων στους 
μερισματούχους του, να αντιστοιχεί σε ποσοστό 5%, 
από της ημερομηνίας αυτής. 

β. Καθορίζουμε την αύξηση του κατώτατου μηνιαίου 
μερίσματος σε ποσοστό 5% και ορίζεται αυτό σε ογδό¬ 
ντα επτά ευρώ και εβδομήντα τρία λεπτά (87,73), από 
ογδόντα τρία ευρώ και πενήντα πέντε λεπτά (83,55), 
που είναι σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


(3) 

Επιβολή πολλαπλών τελών για τελεωνειακή παράβαση 
στον ΚϋΝΟΑΒδΚΙ ΟΟΒΑΝ του ΕΡΗΤΙΜ. 

Ο ΠΡΟΪΣΤΑΜΕΝΟΣ ΤΟΥ Β' ΤΕΛΩΝΕΙΟΥ 
ΘΕΣΣΑΛΟΝΙΚΗΣ 

Με την υπ’ αριθμ. 1.4.2005 καταλογιστική πράξη του 
Προϊσταμένου του Β' Τελωνείου Θεσ/νίκης καταλογί¬ 
ζεται στον ΚΙ_ΙΝΟΑΒδΚΙ ΟΟΒΑΝ του ΕΡΗΤΙΜ και της 
ΕΟυΒΙΟΑ, αγνώστου διαμονής, πολλαπλό τέλος ύψους 
12.732,42 ευρώ. 

Ο ανωτέρω ΚϋΝΟΑΒδΚΙ ΟΟΒΑΝ του ΕΡΗΤΙΜ και της 
ίΟΙΙΒΙΟΑ κηρύσεται με την ανωτέρω καταλογιστική πρά¬ 
ξη υπεύθυνος για λαθρεμπορία σε συνδυασμό με την υπ’ 
αριθμ. 1472/2003 δικαστική απόφαση Πλημ/κείου Κιλκίς, 
διότι ενώ ως οδηγός του υπ’ αριθμ. δΚ ϋν/δΚ 848 ΜΡ 
φορτηγού αυτοκινήτου, μετέφερε με το καθεστώς της 
Κοινοτικής Διαμετακόμισης το υπ’ αριθμ. ΟΙ_Ηυ 831786/3 
εμπορευματοκιβώτιο έμφορτο με είδη υγιεινής και σφρα¬ 
γισμένο με μολυβδοσφραγίδα του Β' Τελωνείου Θεσ/ 
νίκης, όμως αφίχθη στο Τελωνείο Ευζώνων χωρίς την 
σφραγίδα και κενό φορτίου κατά παράβαση των διατά¬ 
ξεων της παρ. 2 ια' του άρθρου 155 του ν. 2960/2001. 

Ο Προϊστάμενος 
ΓΕΩΡΓΙΟΣ ΣΑΜΑΡΑΣ 
-♦- 

Αριθμ. 7.297/06 (4) 

Κατάρτιση του Οργανισμού Βρεφονηπιακής, Παιδικής 
και Οικογενειακής Μέριμνας (Ο.ΒΡΕ.Π.Ο.Μ.) του Δή¬ 
μου Τριανδρίας Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις των άρθρων 3 και 12 του ν. 1188/1981, 
«Περί Κυρώσεως του Κώδικος, περί καταστάσεως προ¬ 
σωπικού Οργανισμών Τοπικής Αυτοδιοίκησης» όπως 
ισχύουν. 

β. Τ ις διατάξεις του άρθρου 90 του «Κώδικα νομοθεσίας για 
την Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

γ. Τι διατάξεις του άρθρου 12 ν. 2880/2001 (ΦΕΚ 9/ 
τ.Α'/30.1.2001) «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις». 

δ. Τις διατάξεις του π.δ. 347/2003 «Τροποποίηση 
του π.δ. 50/2001 «Καθορισμός των προσόντων διορι¬ 
σμού σε θέσεις φορέων του δημοσίου τομέα» (ΦΕΚ 
315/31.12.2003). 

ε. Τις διατάξεις των άρθρων 19, 20, 34, 35, 36 και 38 
του ν. 2190/1994. 

στ. Την υπ’ αριθμ. 174/2005 απόφαση του Δημοτικού 
Συμβουλίου Τριανδρίας. 

ζ. Την υπ’ αριθμ. 32/2005 απόφαση Οργανισμού Βρεφο¬ 
νηπιακής, Παιδικής και Οικογενειακής Μέριμνας (Ο.ΒΡΕ. 
Π.Ο.Μ.) του Δήμου Τριανδρίας. 

η. Την γνώμη του Υπηρεσιακού Συμβουλίου υπαλλήλων 
Ο.Τ.Α. Ν. Θεσσαλονίκης (πλην Δήμου Θεσ/νίκης) που 
διατυπώθηκε στο υπ’ αριθμ. 1/2006 πρακτικό του. 

Θ.Την υπ’ αριθμ. 5631/26.7.2000 (ΦΕΚ 1032/τ.Β'/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας όπως αναδημοσιεύτηκε στο ΦΕΚ 1339/ 

τ.Β76.11.2000, τροποποιήθηκε και συμπληρώθηκε με την 
υπ’ αριθμ. 7427/19.8.2004 (ΦΕΚ 1293/τ.Β723.8.2004) από¬ 
φασή «Περί ορισμού εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, εγγράφων και άλλων πράξεων στο Γ ενικό Διευθυντή, 
Διευθυντές και Προϊσταμένους Διευθύνσεων, Τμημάτων 
και Γ ραφείων των Υπηρεσιών της Περιφέρειας Κεντρι¬ 
κής Μακεδονίας», αποφασίζουμε: 

Εγκρίνουμε την κατάρτιση του Οργανισμού Εσωτε¬ 
ρικής Υπηρεσίας του Οργανισμού Βρεφονηπιακής, Παι¬ 
δικής και Οικογενειακής Μέριμνας (Ο.ΒΡΕ.Π.Ο.Μ.) του 
Δήμου Τριανδρίας κατά τα οριζόμενα στην υπ’ αριθμ. 
174/2005 απόφαση του δημοτικού συμβουλίου Τριανδρί¬ 
ας, υπ’ αριθμ. 32/2005 του διοικητικού συμβουλίου του 
Δημοτικού Παιδικού Σταθμού Πυλαίας και την υπ’ αριθμ. 
1/2006 σύμφωνη γνώμη του Υπηρεσιακού Συμβουλίου 
Υπαλλήλων Ο.Τ.Α. Ν. Θεσσαλονίκης (πλην Δήμου Θεσ¬ 
σαλονίκης), ο οποίος έχει ως εξής: 

Αρθρο 1 

Διάρθρωση Υπηρεσιών 

Συνιστάται στο Νομικό Πρόσωπο Ο.ΒΡΕ.Π.Ο.Μ. υπη¬ 
ρεσία σε επίπεδο Διεύθυνσης που αποτελείται από τα 
εξής τμήματα: 

1) Τμήμα προσχολικής αγωγής 

α) Γ ραφείο Παιδαγωγικών εργασιών 
β) Γ ραφείο Ιατρικών - Ψυχικών Υπηρεσιών. 

2) Τμήμα Κοινωνικής φροντίδας 
Γ ραφείο Διοίκησης 

Γ ραφείο Κοινωνικής Μέριμνας 
Γ ραφείο βοηθητικών εργασιών 
Αρθρο 2 

Οργανική σύνθεση προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

©έσεις:1 Βαθμός: Γ - Α 

2. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 
θέσεις: 9 Βαθμός: Δ - Α 

3. ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: 1 Βαθμός: Δ - Α 

4. ΚΛΑΔΟΣ ΔΕ ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ 

θέσεις: 5 Βαθμός: Δ - Α 

5. ΚΛΑΔΟΣ ΔΕ ΔΙΟΙΚΗΤΙΚΩΝ - ΓΡΑΜΜΑΤΕΩΝ 

Θέσεις: 1 Βαθμός: Δ - Α 

6. ΚΛΑΔΟΣ ΔΕ ΜΑΓΕΙΡΩΝ 
Θέσεις: 2 Βαθμός: Δ - Α 

7. ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ 
ΜΑΓΕΙΡΟΥ) 

Θέσεις: 2 Βαθμός: Ε - Β 

8. ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ (ΚΑΘΑ¬ 
ΡΙΟΤΗΤΑΣ) 

Θέσεις: 4 Βαθμός: Ε - Β 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 
θέσεις: 2 

2. ΤΕ ΝΗΠΙΑΓΩΓΩΝ (προσωρινός) 

Θέσεις: 3 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός ) μετατρέπονται μόλις 
κενωθούν με οποιονδήποτε τρόπο σε θέσεις κλάδου 
ΤΕ9 Βρεφονηπιοκόμων σύμφωνα με τις διατάξεις του 
άρθρου 35 ν. 2646/1998. 


Γ. ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕ¬ 
ΝΟΥ ΧΡΟΝΟΥ 

Ο Ο.ΒΡΕ.Π.Ο.Μ. μπορεί να προσλαμβάνει κάθε έτος 
δέκα (10) υπαλλήλους διαφόρων ειδικοτήτων με σχέση 
εργασίας ιδ. δικαίου ορισμένου χρόνου για την κάλυψη 
εποχιακών αναγκών (άρθρο 18 παρ. 12 του ν. 2503/1997). 
Οι ειδικότητες θα προσδιορίζονται κατά την έκδοση της 
σχετικής απόφασης. 

Άρθρο 3 

Για τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσεις και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Η κατανομή του προσωπικού στα τμήματα γίνεται 
πάντοτε με απόφαση του Προέδρου του Δ.Σ. του Νο¬ 
μικού Προσώπου. 

Αρθρο 4 

Αρμοδιότητες Διεύθυνσης και τμημάτων 

Η Διεύθυνση εποπτεύει, συντονίζει και κατευθύνει το 
παιδαγωγικό έργο του Ο.ΒΡΕ.Π.Ο.Μ. και γενικά μεριμνά 
για την εύρυθμη λειτουργία του σύμφωνα με τον ισχύ- 
οντα κανονισμό. 

Το τμήμα προσχολικής αγωγής επιμελείται την πα¬ 
ροχή σύγχρονης προσχολικής αγωγής στα φιλοξενού¬ 
μενα βρέφη και νήπια σε συνεργασία με το υπόλοιπο 
προσωπικό του Σταθμού. 

Το τμήμα Κοινωνικής φροντίδας επιμελείται την παροχή 
κοινωνικής μέριμνας στα φιλοξενούμενα νήπια και βρέφη 
και εισηγείται και επιμελείται τα διάφορα προγράμματα 
κοινωνικού περιεχομένου. Επιμελείται παντός είδος Διοι¬ 
κητικές και οικονομικές εργασίες του Ο.ΒΡΕ.Π.Ο.Μ. 

Αρθρο 5 

Καθήκοντα προϊστάμενου Διεύθυνσης 

1. Είναι αρμόδιος και επιμελείται σε συνεργασία με 
τις παιδαγωγούς για την εφαρμογή των σύγχρονων 
απόψεων της Παιδαγωγικής και της ψυχολογίας. 

2. Εποπτεύει, συντονίζει και κατευθύνει το παιδαγω¬ 
γικό έργο των τμημάτων. 

3. Είναι αρμόδιος για την εύρυθμη λειτουργία όλων 
των τμημάτων του Ο.ΒΡΕ.Π.Ο.Μ. 

4. Παρίσταται στις συνεδριάσεις του Διοικητικού Συμ¬ 
βουλίου και εισηγείται σ' αυτό κάθε θέμα που αφορά 
τη λειτουργία, το προσωπικό, τους γονείς και την υλι- 
κοτεχνική υποδομή του σταθμού όπως: 

- Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του Νομικού Προσώπου 

- Το παιδαγωγικό υλικό και τον πάσης φύσης εξο¬ 
πλισμό. 

- Τις απαραίτητες εργασίες για την επισκευή και συ¬ 
ντήρηση των κτιρίων 

- Την επιμόρφωση του προσωπικού 

5. Είναι υπεύθυνος για την τήρηση του ωραρίου του προ¬ 
σωπικού προγραμματίζει και εγκρίνει τις άδειες αυτού ώστε 
να μην δημιουργούνται προβλήματα στην Υπηρεσία. 

6. Εγκρίνει και υπογράφει τα αιτήματα των προϊστά¬ 
μενων που αφορούν τις ανάγκες των τμημάτων τους. 

7. Συνεργάζεται αρμονικά με το γραφείο Διοικητικού 
- Οικονομικού το οποίο οφείλει να παρέχει κάθε στοι- 

χείο, για να διασφαλιστεί η εύρυθμη λειτουργία του 
Ο.ΒΡΕ.Π.Ο.Μ. και η επίτευξη των σκοπών του 

8. Επιβλέπει την τήρηση όλων των απαραίτητων βι¬ 
βλίων και τηρεί την σφραγίδα του Ο.ΒΡΕ.Π.Ο.Μ. 

9. Συμμετέχει στις συγκεντρώσεις προσωπικού-γονέων. 

10. Φροντίζει για την πιστή εφαρμογή της κείμενης 
νομοθεσίας του κανονισμού λειτουργίας του Ν.Π. των 
εγκυκλίων και οδηγιών του Δήμου και την πιστή εκτέ¬ 
λεση των αποφάσεων του Δ.Σ. 

11. Επιβλέπει το τμήμα Κοινωνικής Φροντίδας έτσι 
ώστε να συνεργάζεται αρμονικά και αλληλένδετα με 
το τμήμα Προσχολικής Αγωγής. 

12. Συγκαλεί τουλάχιστον μια φορά το μήνα το προ¬ 
σωπικό του Ο.ΒΡΕ.Π.Ο.Μ. για συζήτηση και ενημέρωση 
σε γενικότερα θέματα που αφορούν όλα τα τμήματα 
του Ο.ΒΡΕ.Π.Ο.Μ. και για προγραμματισμό νέων δρα¬ 
στηριοτήτων. 

Άρθρο 6 

Καθήκοντα Προϊστάμενου τμήματος 
Προσχολικής αγωγής 

Είναι υπεύθυνος: 

1. Για την εύρυθμη λειτουργία του Τμήματος και την 
τήρηση του κανονισμού λειτουργίας. 

2. Για την παροχή σωστής προσχολικής αγωγής στα 
φιλοξενούμενα βρέφη και νήπια σε συνεργασία με το 
εκπαιδευτικό προσωπικό. 

3. Εποπτεύει όλο το προσωπικό του τμήματος για την 
σωστή εκτέλεση των καθηκόντων του. 

4. Εισηγείται στη Διεύθυνση τις ανάγκες του τμήμα¬ 
τος σε προσωπικό καθώς και πόσης φύσεως εξοπλι¬ 
σμό καθώς και για ότι αφορά στην επιμόρφωση του 
προσωπικού. 

5. Είναι υπεύθυνος για τις συγκεντρώσεις προσωπικού 
γονέων. 

6. Τηρεί όλα τα απαραίτητα βιβλία. 

Άρθρο 7 

Καθήκοντα Προϊσταμένου τμήματος 
Κοινωνικής φροντίδας 

Είναι υπεύθυνος: 

1) Γ ια την προμήθεια και τον έγκαιρο εφοδιασμό των τμη¬ 
μάτων του Ο.ΒΡΕ.Π.Ο.Μ. με τα αναγκαία τρόφιμα και λοιπά 
υλικά που είναι απαραίτητα για τη λειτουργία του. 

2) Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3) Συνυπογράφει τις μισθολογικές καταστάσεις του 
προσωπικού και φροντίζει για την εκκαθάριση μισθών, 
επιδομάτων, προσαυξήσεων κ,λ.π. του προσωπικού. 

4) Συνεργάζεται με τον Διευθυντή για την κατάρτιση 
του προϋπολογισμού -απολογισμού-ισολογισμού. 

5) Παρακολουθούν και ελέγχουν σε τακτικά χρονικά 
διαστήματα τα βιβλία διαχείρισης - διοίκησης και λοιπά 
παραστατικά που τηρεί ο υπάλληλος του κλάδου ΔΕΙ 
Διοικητικού. 

6) Σε συνεργασία με τον Κοινωνικό λειτουργό εισηγού- 
νται στο Δ.Σ. και προγραμματίζουν τα διάφορα κοινωνι¬ 
κά προγράμματα που αφορούν είτε τα φιλοξενούμενα 
νήπια και βρέφη είτε άλλες νέες δράσεις για τις οποίες 
υπάρχουν οι σχετικές αποφάσεις από το Δ.Σ. 

7) Επιβλέπει τον Κοινωνικό λειτουργό και την συνερ¬ 
γασία αυτού με τους αρμόδιους φορείς και φροντίζει 
να παραπέμπει συγκεκριμένες περιπτώσεις σε ειδικούς 
όταν κρίνεται απαραίτητο. 


8) Εποπτεύει όλο το προσωπικό του τμήματος για την 
σωστή εκτέλεση των καθηκόντων του, 

9) Τηρεί όλα τα απαραίτητα βιβλία. 

Άρθρο 8 

Αντικείμενα και αρμοδιότητες υπηρεσιακών μονάδων 

1. ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ 

Α) Γ ραφείο Παιδαγωγικών εργασιών 

Αντικείμενο απασχόλησης και ευθύνης τους είναι η 

αγωγή, η φροντίδα και η ψυχαγωγία των παιδιών προ¬ 
σχολικής ηλικίας με βάση τις εξειδικευμένες επιστη¬ 
μονικές και παιδαγωγικές γνώσεις και σύμφωνα με τις 
ρυθμίσεις της κάθε φοράς ισχύουσας νομοθεσίας. 

Εισηγούνται στον Προϊστάμενο για τον έγκαιρο εφο¬ 
διασμό των αιθουσών με τα απαιτούμενα είδη και ευ- 
θύνονται για την είσοδο κάθε ατόμου σε αυτές. 

Επιβλέπουν για την τακτοποίηση των κρεβατιών των 
νηπίων και των λοιπών επίπλων καθώς και για τον κα¬ 
τάλληλο αερισμό των αιθουσών. 

Απασχολούν τα νήπια και τα βρέφη σύμφωνα με το 
ημερήσιο πρόγραμμα απασχόλησης. 

Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον 
Προϊστάμενο. 

Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά κάθε υλι¬ 
κό που τους έχει διατεθεί. 

Παρακολουθούν τη διανομή του φαγητού στα παιδιά, 
που πραγματοποιείται από το προσωπικό μαγειρείου και 
το προσωπικό καθαριότητας - βοηθητικών εργασιών. 

Επιλαμβάνονται για την ανάπαυση των παιδιών. 

Διατηρούν επαφή με τους γονείς ή κηδεμόνες και τους 
ενημερώνουν για την συμπεριφορά και την ψυχοσωμα¬ 
τική υγεία των παιδιών του τμήματος τους. 

Βοηθούν τον Προϊστάμενο κατά τις ώρες που δεν απα¬ 
σχολούνται με τα παιδιά στη διοίκηση και διαχειριστική 
εργασία, σε περίπτωση που δεν υπηρετεί διοικητικός 
υπάλληλος ή υπηρετεί αλλά απουσιάζει ή κωλύεται και 
εκτελούν κάθε άλλη εργασία με την υπόδειξη του Προ¬ 
ϊσταμένου σε περίπτωση έκτακτης ανάγκης. 

Β) Γ ραφείο Ιατρικών -Ψυχικών Υπηρεσιών 

Έχει την ευθύνη της ιατρικής και ψυχικής παρακολού¬ 
θησης και υγείας των παιδιών σε συνεργασία με τους 
απαραίτητους φορείς και ασκεί γενική επίβλεψη για την 
υγειονομική κατάσταση των χώρων του Ο.ΒΡΕ.Π.Ο.Μ. 

2. ΤΜΗΜΑ ΚΟΙΝΩΝΙΚΗΣ ΦΡΟΝΤΙΔΑΣ 

1) Γραφείο Διοικητικών- Οικονομικών-Διαχειριστικών 
Υπηρεσιών 

- Τομέας Διοικητικών Εργασιών 

Έχει ως αντικείμενο ευθύνης αποκλειστικής τα σχετι¬ 
κά με το προσωπικό θέματα του Σταθμού, ήτοι εκδίδει 
άδειες, κλιμάκια, χρονοεπιδόματα, μισθολόγιο και τη 
γραμματειακή υποστήριξη του Σταθμού. 

- Τομέας Λογιστικής και Ταμειακής Παρακολούθησης 

Διεκπεραιώνει τις αναγκαίες εργασίες για την παρακο¬ 
λούθηση των οικονομικών του Σταθμού και συγκεκριμένα 
ασχολείται με τον προϋπολογισμό, απολογισμό, τα εντάλ¬ 
ματα, την είσπραξη εσόδων την ενημέρωση των διαχειρι¬ 
στικών βιβλίων, πληρωμές οικονομικές συμφωνίες εν γένει 
σε συνεργασία με την ταμειακή υπηρεσία του Δήμου που 
ασκεί την ταμειακή διαχείριση του Ο.ΒΡΕ.Π.Ο.Μ. 

- Τομέας Προμηθειών-Αποθηκών 

Έχει ως αντικείμενο ευθύνης όλο το πλέγμα των διαδι¬ 
κασιών που χρειάζονται για τον εφοδιασμό του Παιδικού 

Σταθμού με είδη τροφοδοσίας, ειδών καθαριότητας και 
γενικότερα εξοπλισμού, αλλά και διενέργειας διαγωνισμών, 
παραγγελιών και παρακολούθησης κίνησης και αποθήκης. 

2) Γραφείο Κοινωνικής μέριμνας 

Εισηγείται στο Δ.Σ. τα προγράμματα που πρόκειται 
να υλοποιήσει ο Ο.ΒΡΕ.Π.Ο.Μ. κοινωνικού περιεχομένου 
είτε στα φιλοξενούμενα νήπια και βρέφη είτε προσδι¬ 
ορίζοντας νέους στόχους σε άλλες κοινωνικές ομάδες 
της περιοχής μας. 

Φροντίζει την υλοποίηση των παραπάνω προγραμμά¬ 
των σε συνεργασία με τον Προϊστάμενο του τμήματος 
και τον Διευθυντή. 

Πραγματοποιεί κοινωνικές έρευνες σε συνεργασία με 
το παιδαγωγικό προσωπικό με το οποίο βρίσκεται σε 
συνεχή επαφή. 

Επικοινωνεί με τους αρμόδιους φορείς και παραπέμπει 
συγκεκριμένες περιπτώσεις σε ειδικούς όταν κρίνεται 
απαραίτητο. 

Συμβάλει στην πρόληψη ή αντιμετώπιση προβλημάτων 
των παιδιών του Σταθμού και των οικογενειών τους, 
εφόσον στην τελευταία περίπτωση αυτό ζητηθεί ή είναι 
εκ των προτέρων αναγκαίο. 

Εκτελεί τις αποφάσεις του Διοικητικού Συμβουλίου. 

3) Γ ραφείο Βοηθητικών Υπηρεσιών 

- Τομέας Μαγειρείου 

Παραλαμβάνει τα είδη διατροφής και φροντί¬ 
ζει για την έγκαιρη και επιμελημένη παρασκευή του 
φαγητού,σύμφωνα με το διαιτολόγιο-επιμελείται ιδι¬ 
αίτερα για την τήρηση όλων των όρων υγιεινής στους 
χώρους παρασκευής φαγητού. 

- Τομέας Καθαριότητας και Γενικών Καθηκόντων 

Παραλαμβάνει τα είδη καθαριότητας και φροντίζει για 

την καθαριότητα όλων των χώρων και του ιματισμού 
του Σταθμού. 

Άρθρο 9 

Προϊστάμενοι υπηρεσιών του Σταθμού 

Κατά το διάστημα κατά το οποίο υπηρετούν στο 
Σταθμό υπάλληλοι των κλάδων Π.Ε. Νηπιαγωγών (προ¬ 
σωρινός), Τ.Ε. Νηπιαγωγών (προσωρινός), Τ.Ε. Βρεφο- 
νηπιοκομίας και ΤΕ9 Βρεφονηπιοκομίας, προϊστάμενος 
Διεύθυνσης καθώς και του Τμήματος Προσχολικής αγω¬ 
γής, επιλέγεται από τους ανωτέρω κλάδους. 

Μετά από την κατάργηση των προσωποπαγών θέσεων 
προϊστάμενοι κρίνονται κατά αποκλειστικότητα υπάλ¬ 
ληλος του κλάδου ΤΕ9 Βρεφονηπιοκομίας. 

Προϊστάμενος του Τμήματος Κοινωνικής φροντίδας 
επιλέγεται υπάλληλος ΠΕΙ Διοικητικού -Οικονομικού, ΔΕ 
Διοικητικών - Γραμματέων. 

Προϊστάμενος Τμήματος ορίζεται πάντοτε με απόφαση 
Προέδρου του Διοικητικού Συμβουλίου ο κρινόμενος από 
το αρμόδιο Υπηρεσιακό Συμβούλιο υπάλληλος αναπλη- 
ρούμενος σε περίπτωση απουσίας του ή κωλύματος από 
τον κατά βαθμό αρχαιότερο υπάλληλο του Σταθμού. 

Σε περίπτωση που δεν έχει ορισθεί από το Υπηρεσι¬ 
ακό Συμβούλιο καθήκοντα Προϊστάμενου ασκεί ο κατά 
βαθμό αρχαιότερος των υπαλλήλων του εκπαιδευτικού 
προσωπικού με απόφαση του Δ.Σ. του Ν.Π. 

Άρθρο 10 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα τις 
άδειες τις μεταβολές της υπηρεσιακής κατάστασης, το 
προβάδισμα της ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 


μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Οι προβλεπόμενες από τον παρόντα Οργανισμό 
Εσωτερικής Υπηρεσίας θέσεις κατά κλάδο καλύπτουν 
όλους τους εργαζόμενους στον Ο.ΒΡΕ.Π.Ο.Μ. ανεξαρτή¬ 
τως σχέσεως εργασίας καθώς και ορισμένο επιπλέον 
αριθμό θέσεων για την κάλυψη των υφιστάμενων και 
μελλοντικών αναγκών των Υπηρεσιών του Ν.Π. 

Η κατανομή του προσωπικού στην Διεύθυνση και τα 
τμήματα γίνεται πάντα με απόφαση του Προέδρου του 
Δ.Σ., ανάλογα με τις ανάγκες των Υπηρεσιών, τα προσό¬ 
ντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες, τόπος διαμονής κ.λ.π.) 

Προϊστάμενοι Διευθύνσεων και τμημάτων ορίζονται 
πάντοτε με απόφαση του Προέδρου του Δ.Σ. οι κρινό- 
μενοι από το αρμόδιο Υπηρεσιακό Συμβούλιο υπάλληλοι 
αναπληρούμενοι σε περίπτωση απουσίας τους ή κωλύ¬ 
ματος από τον κατά βαθμό αρχαιότερο υπάλληλο της 
αυτής υπηρεσίας. 

Οι αρμοδιότητες και τα καθήκοντα του κάθε υπαλ¬ 
λήλου καθώς και κάθε άλλη λεπτομέρεια λειτουργίας 
των επί μέρους υπηρεσιών μη προβλεπόμενη από τον 
παρόντα Οργανισμό, ρυθμίζεται με τον κανονισμό λει¬ 
τουργίας του Ν.Π.Δ.Δ. 

ΑΚΡΟΤΕΆΕΥΤΙΟ ΑΡΘΡΟ 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη ύψους 447.500,00 € για 
το τρέχον και για τα επόμενα οικονομικά έτη σε βάρος 
του προϋπολογισμού του Οργανισμού Βρεφονηπιακής, 
Παιδικής και Οικογενειακής Μέριμνας (Ο.ΒΡΕ.Π.Ο.Μ.) 
του Δήμου Τριανδρίας. Οι σχετικές πιστώσεις έχουν 
εγγράφει στους Κ.Α. 6011, 6041, του προϋπολογισμού 
του οικονομικού έτους 2007. Για την πλήρωση κάθε κε¬ 
νής οργανικής θέσης στο μέλλον θα ψηφίζεται σχετική 
πίστωση με εγγραφή στον οικείο Κ.Α του οικονομικού 
έτους που θα αφορά. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 19 Απριλίου 2007 

Με εντολή Γ ενικού Γ ραμματέα Περιφέρειας, 

Ο Διευθυντής, 

ΙΩΑΝΝΗΣ ΤΟΛΙΔΗΣ 

-♦- 

Αριθμ. 42944/06 (5) 

Κατάρτιση του Οργανισμού Εσωτερικής Υπηρεσίας 
του Κέντρου Φροντίδας Οικογένειας (ΚΕ.Φ.Ο.) Δή¬ 
μου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις των άρθρων 3 και 12 του ν. 1188/1981, 
«Περί κυρώσεως του Κώδικος, περί καταστάσεως προ¬ 
σωπικού Οργανισμών Εσωτερικής Υπηρεσίας» όπως 
ισχύουν. 

β. Τις διατάξεις του άρθρου 27 του ν. 2081/1985 με 
το οποίο προστίθεται το άρθρο 29Α στο ν. 1558/1985 
«Κυβέρνηση και Κυβερνητικά Όργανα». 

γ. Τις διατάξεις του άρθρου 12 ν. 2880/2001 (ΦΕΚ 9/ 
τ.Α730.1.2001) «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις». 

δ. Τις διατάξεις του π.δ. 347/2003 «Τροποποίηση 
του π.δ. 50/2001 «Καθορισμός των προσόντων διορι¬ 
σμού σε θέσεις φορέων του δημοσίου τομέα» (ΦΕΚ 
315/31.12.2003). 

ε. Τις διατάξεις των άρθρων 19, 20, 34, 35, 36 και 38 
του ν. 2190/1994. 

στ. Την υπ’ αριθμ. 342/2006 απόφαση του Δημοτικού 
Συμβουλίου Θεσσαλονίκης. 

ζ. Την υπ’ αριθμ. 48/2005 απόφαση του Διοικητικού 
Συμβουλίου του Κέντρου Φροντίδας Οικογένειας (ΚΕ. 
Φ.Ο.) Δήμου Θεσσαλονίκης. 

η. Την γνώμη του Υπηρεσιακού Συμβουλίου υπαλλήλων 
Ο.Τ.Α. Ν. Θεσσαλονίκης (πλην Δήμου Θεσ/νίκης) που 
διατυπώθηκε στο υπ’ αριθμ. 7/2006 πρακτικό του. 

0. Την υπ’ αριθμ. 5631/26.7.2000 (ΦΕΚ 1032/τ.Β'/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β76.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/τ.Β723.8.2004) 
απόφασή μας «Περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Εγκρίνουμε την κατάρτιση του Οργανισμού Εσωτερικής 
Υπηρεσίας του δημοτικού νομικού προσώπου με την επω¬ 
νυμία Κέντρο Φροντίδας Οικογένειας (ΚΕ.Φ.Ο.) του Δήμου 
Θεσσαλονίκης κατά τα οριζόμενα στην υπ’ αριθμ. 342/2006 
απόφαση του δημοτικού συμβουλίου Θεσσαλονίκης, υπ’ 
αριθμ. 48/2005 του Διοικητικού Συμβουλίου του Κέντρου 
Φροντίδας Οικογένειας (ΚΕ.Φ.Ο.) Δήμου Θεσσαλονίκης και 
την υπ’ αριθμ. 7/2006 σύμφωνη γνώμη του Υπηρεσιακού 
Συμβουλίου Υπαλλήλων Ο.Τ.Α. Ν. Θεσσαλονίκης (πλην Δή¬ 
μου Θεσσαλονίκης), ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΚΕΝΤΡΟΥ 
ΦΡΟΝΤΙΔΑΣ ΟΙΚΟΓΕΝΕΙΑΣ (ΚΕ.Φ.Ο) ΔΗΜΟΥ ΘΕΣΣΑΛΟ¬ 
ΝΙΚΗΣ. 

ΔΙΑΡΘΡΩΣΗ ΥΠΗΡΕΣΙΩΝ 
Άρθρο 1 

Οι υπηρεσίες του Δημοτικού Νομικού Προσώπου Κέ¬ 
ντρου Φροντίδας Οικογένειας Δήμου Θεσσαλονίκης, 
συγκροτούνται σε Διεύθυνση. 

Η Διεύθυνση ΚΕ.Φ.Ο. Δήμου Θεσσαλονίκης αποτελεί- 
ται από τρία τμήματα: 

1. Τμήμα Προσχολικής Αγωγής (αποτελούμενο από τον 
παιδικό σταθμό Αξιού και παιδικό σταθμό Τούμπας) 

2. Τμήμα Κοινωνικής Φροντίδας 

3. Τμήμα Διοικητικού -Οικονομικού. 

Αρθρο 2 

Αρμοδιότητες Διεύθυνσης και Τμημάτων. 

1. Η Διεύθυνση εποπτεύει, συντονίζει και κατευθύνει 
το έργο του ΚΕ.Φ.Ο. και γενικά μεριμνά για την εύρυθμη 
λειτουργία του σύμφωνα με τον ισχύοντα κανονισμό. 

2. Το Τμήμα προσχολικής αγωγής επιμελείται την πα¬ 
ροχή σύγχρονης προσχολικής αγωγής και εκπαίδευσης 
στα φιλοξενούμενα παιδιά σε συνεργασία με το προ¬ 
σωπικό του Σταθμού. 


3. Το Τμήμα Κοινωνικής Φροντίδας εστιάζει κατά κύριο 
λόγο την προστασία του θεσμού της οικογένειας καλύ¬ 
πτοντας τις ανάγκες των μελών της (ανδρών, γυναικών, 
παιδιών, νέων, μεσηλίκων και γερόντων) σε όλη την πε¬ 
ριοχή του Δήμου Θεσσαλονίκης, όλων των κοινωνικών 
τάξεων που στις διάφορες φάσεις της ζωής τους βρίσκο¬ 
νται μέσα στην οικογένεια ή δεν έχουν πια οικογένεια. 

Το πεδίο δράσης και ενδιαφέροντος της προστασίας 
της οικογένειας υλοποιείται μέσω οργανωμένων προνοι- 
ακών υπηρεσιών και αφορούν υπηρεσίες διατήρησης του 
θεσμού της οικογένειας με την προσφορά συμβουλευτι¬ 
κών και θεραπευτικών υπηρεσιών, υπηρεσιών προστασίας 
του παιδιού, είτε αυτές είναι συμβουλευτικές, είτε συνερ¬ 
γασία με φορείς αναδοχής, υιοθεσίας, διακανονισμό για 
ιδρυματική περίθαλψη, ή κατ’ οίκον βοήθεια. 

Αμεσα ή σε συνεργασία με φορείς παροχή υπηρεσιών 
σε άτομα τρίτης ηλικίας και υπηρεσίες σε άτομα μέλη 
οικογενειών που αντιμετωπίζουν προβλήματα κοινωνι¬ 
κής παθολογίας. 

Επίσης η διασύνδεση και συνεργασία με κάθε φορέα 
που μπορεί να συμβάλλει στην πρόληψη, θεραπεία οι¬ 
κογενειακών προβλημάτων με ταυτόχρονη ανάπτυξη 
της επιστημονικής ερευνητικής γνώσης. 

4. Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές υποθέσεις 
του Κέντρου Φροντίδας Οικογένειας. 

Αρθρο 3 

Καθήκοντα Διευθυντού-ντριας 

1. Είναι αρμόδιος και επιμελείται σε συνεργασία με 
τους υπευθύνους των τμημάτων για την εφαρμογή και 
υλοποίηση των προγραμμάτων των τμημάτων. 

2. Εποπτεύει, συντονίζει και κατευθύνει το έργο των 
τμημάτων. 

3. Είναι αρμόδιος για την εύρυθμη λειτουργία του 
ΚΕ.Φ.Ο. 

4. Εισηγείται στο Δ.Σ. του ΚΕ.Φ.Ο. κάθε θέμα που αφο¬ 
ρά στη λειτουργία, το προσωπικό, τους γονείς και την 
υλικοτεχνική υποδομή των τμημάτων όπως: 

- τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία 

- το παιδαγωγικό υλικό και πάσης φύσεως εξοπλισμό. 

- τις απαραίτητες εργασίες για την επισκευή και συ¬ 
ντήρηση των κτιρίων 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μη δημιουργούνται λειτουργικά προ¬ 
βλήματα στο ΚΕ.Φ.Ο. 

6. Εγκρίνει και υπογράφει τα αιτήματα των Προϊστα¬ 
μένων που αφορούν ανάγκες των τμημάτων. 

7. Συνεργάζεται αρμονικά και εποπτεύει το τμήμα οι- 
κονομικού-διαχειριστικού το οποίο οφείλει να παρέχει 
κάθε στοιχείο για τα οικονομικά θέματα για την δια¬ 
σφάλιση της εύρυθμης λειτουργίας του ΚΕ.Φ.Ο. 

8. Επιβλέπει τη τήρηση όλων των απαραίτητων βιβλί¬ 
ων και τηρεί τη σφραγίδα του ΚΕ.Φ.Ο. 

Άρθρο 4 

Καθήκοντα Προϊσταμένου Τμήματος 
Προσχολικής Αγωγής. 

Είναι υπεύθυνος: 

1. Για την εύρυθμη λειτουργία του τμήματος και την 
τήρηση του κανονισμού λειτουργίας. 

2. Για την παροχή σωστής προσχολικής αγωγής στα 
φιλοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του τμήματος για την 
σωστή εκτέλεση των καθηκόντων του. 

4. Εισηγείται στη Δ/νση τις ανάγκες του Τμήματος σε 
προσωπικό και πόσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις του προσω¬ 
πικού με τους γονείς. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος 
Κοινωνικής Υπηρεσίας. 

1. Προΐσταται του προσωπικού του τμήματος και συ¬ 
ντονίζει τις δράσεις του. 

2. Έχει την ευθύνη της δραστηριότητας που ανα¬ 
πτύσσεται από επιστημονική ομάδα για την παροχή 
υπηρεσιών σε επίπεδο Δήμου για την αντιμετώπιση και 
επίλυση συγκεκριμένων προβλημάτων προσώπων, οικο¬ 
γενειών ή ομάδων με σκοπό την κάλυψη των αναγκών 
της οικογένειας. 

3. Έχει την ευθύνη για την παροχή υπηρεσιών προς 
όλους τους πολίτες με στόχο τη βελτίωση τη προστα¬ 
σία της οικογένειας. 

4. Συντονίζει τις δράσεις για την πληροφόρηση, ευ- 
αισθητοποίηση και κινητοποίηση ατόμων και ομάδων 
μέσω των μεθόδων της Κοινωνικής Εργασίας. 

5. Δημιουργεί και τηρεί πάντα ενημερωμένο κατάλογο 
υπηρεσιών και φορέων για τη σωστή και σαφή πληρο¬ 
φόρηση και διευκόλυνση των πολιτών. 

6. Φροντίζει για τη συνεχή και ολοκληρωμένη γνώση 
συγκεκριμένων αναγκών της περιοχής μέσα από την 
έρευνα. 

7. Συγκεντρώνει και επεξεργάζεται τα στοιχεία και πο¬ 
ρίσματα που προκύπτουν από την έρευνα και δημιουργεί 
«το χάρτη των κοινωνικών αναγκών» της περιοχής. 

8. Διαπιστώνει και εισηγείται μέτρα κοινωνικής πο¬ 
λιτικής που απαιτούνται κατά περίπτωση για την εξα¬ 
σφάλιση της κοινωνικής συνοχής και της κοινωνικής 
ανάπτυξης της οικογένειας. 

9. Μελετά, σχεδιάζει και εισηγείται νέες δραστηριότη¬ 
τες και προγράμματα, λαμβάνοντας υπ' όψιν όλα τα δε¬ 
δομένα εφαρμογής τους, καθώς και την ανάληψη καινο- 
τόμων πρωτοβουλιών και στηρίζει την ανάπτυξή τους. 

10. Εισηγείται την περιοδική και κατά περίπτωση 
αξιολόγηση υπηρεσιών και προγραμμάτων κοινωνικής 
πολιτικής. 

11. Συγκεντρώνει και κωδικοποιεί πληροφορίες και δη¬ 
μιουργεί τράπεζα πληροφοριών και ενημέρωσης προς 
χρήση και αξιοποίηση όλων των ενδιαφερομένων. 

Άρθρο 6 

Καθήκοντα Προϊσταμένου Τμήματος 
Οικονομικού - Διοικητικού 

1. Είναι υπεύθυνος για την προμήθεια και τον έγκαι¬ 
ρο εφοδιασμό του Σταθμού με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία του. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων προσαυξήσεων κ,λ.π. του προσωπικού. 


4. Συνεργάζεται με τον Διευθυντή για την κατάρτιση 
του Προϋπολογισμού - Απολογισμού. 

5. Τηρεί όλα τα απαραίτητα βιβλία. 

Άρθρο 7 

Διαβάθμιση θέσεων μόνιμου προσωπικού 

Όλες οι θέσεις μόνιμου προσωπικού κατηγορίας ΠΕ, 
ΤΕ, ΔΕ, διαβαθμίζονται σύμφωνα με τις διατάξεις του 
νόμου από τον Δ (εισαγωγικό) βαθμό έως τον Α (κατα¬ 
ληκτικό) βαθμό. 

Όλες οι θέσεις μόνιμου προσωπικού κατηγορίας ΥΕ 
διαβαθμίζονται από τον Ε' (εισαγωγικό) έως τον Β' (κα¬ 
ταληκτικό) βαθμό (άρθρο 34 ν. 2190/1994/ 

Άρθρο 8 

Οργανική σύνθεση προσωπικού 
Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ Θέσεις 1 
ΚΛΑΔΟΣ ΠΕ ΝΗΠΙΑΓΩΓΩΝ Θέσεις 3 

ΚΛΑΔΟΣ ΠΕ ΚΟΙΝΩΝΙΟΛΟΓΩΝ Θέσεις 1 

ΚΛΑΔΟΣ ΠΕ ΨΥΧΟΛΟΓΩΝ Θέσεις 1 

ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΤΙΚΟΥ -ΟΙΚΟΝΟΜΙΚΟΥ Θέσεις 2 
ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ Θέσεις 3 
ΚΛΑΔΟΣ ΤΕ ΒΡΕΦΟΝΗΠΙΟΚΟΜΩΝ Θέσεις 5 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΩΝ -ΓΡΑΜΜΑΤΕΩΝ Θέσεις 3 

ΚΛΑΔΟΣ ΔΕ ΒΟΗΘΩΝ ΝΗΠΙΑΓΩΓΩΝ - 
ΒΟΗΘΩΝ ΒΡΕΦΟΚΟΜΩΝ Θέσεις 8 

ΚΛΑΔΟΣ ΔΕ ΤΕΧΝΙΚΩΝ ΕΙΔΙΚΟΤΗΤΩΝ Θέσεις 1 
ΚΛΑΔΟΣ ΔΕ ΜΑΓΕΙΡΩΝ Θέσεις 1 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΩΝ ΜΑΓΕΙΡΩΝ Θέσεις 1 

ΚΛΑΔΟΣ ΥΕ ΤΡΑΠΕΖΟΚΟΜΩΝ Θέσεις 2 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ Θέσεις 4 
ΚΛΑΔΟΣ ΥΕ ΦΥΛΑΚΩΝ Θέσεις 2 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

ΚΛΑΔΟΣ ΠΕ ΝΗΠΙΑΓΩΓΩΝ Θέσεις 3 

ΚΛΑΔΟΣ ΤΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ Θέση 1 
ΚΛΑΔΟΣ ΚΟΙΝΩΝΙΚΩΝ ΛΕΙΤΟΥΡΓΩΝ Θέσεις 3 

ΚΛΑΔΟΣ ΔΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ Θέσεις 2 
ΚΛΑΔΟΣ ΔΕ ΒΟΗΘΟΣ ΝΗΠΙΑΓΩΓΟΥ Θέσεις 7 
ΚΛΑΔΟΣ ΔΕ ΤΕΧΝΙΚΩΝ ΕΙΔΙΚΟΤΗΤΩΝ Θέσεις 1 
ΚΛΑΔΟΣ ΥΕ ΒΟΗΘΟΣ ΜΑΓΕΙΡΟΥ Θέσεις 1 

Οι θέσεις των κλάδων ΠΕ νηπιαγωγών και ΤΕ νηπια¬ 
γωγών μετατρέπονται μόλις κενωθούν με οποιοδήποτε 
τρόπο σε θέσεις κλάδου ΤΕ βρεφονηπιοκόμων σύμφωνα 
με τις διατάξεις του άρθρου 35 ν. 2646/1998. 

Γ. ΕΠΟΧΙΑΚΟ ΠΡΟΣΩΠΙΚΟ Θέσεις 8 

Το Δημοτικό Νομικό Πρόσωπο με την επωνυμία Κέ¬ 
ντρο Φροντίδας Οικογένειας μπορεί να προσλαμβάνει 
κάθε έτος οκτώ (8) υπαλλήλους διαφόρων ειδικοτήτων 
με σχέση εργασίας Ιδιωτικού Δικαίου Ορισμένου Χρόνου 
για την κάλυψη εποχιακών αναγκών. 

Αρθρο 9 

Επιλογή προϊσταμένων 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών ως Προ¬ 
ϊστάμενοι των τμημάτων προσχολικής αγωγής επιλέ- 

γονται από την κατηγορία ΠΕ και από τον κλάδο ΠΕ 
Νηπιαγωγών και σε περίπτωση έλλειψης υπαλλήλων 
στον παραπάνω κλάδο από την κατηγορία ΤΕ και από 
τον κλάδο ΤΕ Νηπιαγωγών. Μετά την κατάργηση των 
προσωποπαγών θέσεων Προϊστάμενοι κρίνονται υπάλ¬ 
ληλοι του κλάδου και ΤΕ Βρεφονηπιοκομίας. 

Προϊστάμενοι της Διεύθυνσης του ΚΕ.Φ.Ο. επιλέγονται 
υπάλληλοι των κλάδων ΠΕ Διοικητικού-Οικονομικού ή 
ΠΕ Νηπιαγωγών ή ΠΕ Κοινωνιολόγων ή ΠΕ ψυχολόγων, 
ελλείψει προσωπικού ΠΕ επιλέγονται υπάλληλοι των 
κλάδων ΤΕ Βρεφ/κόμων ή ΤΕ Κοινωνικών Λειτουργών 
ή ΤΕ Διοικητικού- Οικονομικού. 

Προϊστάμενοι του Τμήματος Κοινωνικής Φροντίδας 
επιλέγονται υπάλληλοι των κλάδων ΠΕ Κοινωνιολόγων 
ή ΠΕ ψυχολόγων, ελλείψει προσωπικού ΠΕ επιλέγονται 
υπάλληλοι των κλάδων ΤΕ Κοινωνικών Λειτουργών. 

Προϊστάμενοι του Τμήματος Διοικητικού -Οικονομικού 
επιλέγονται υπάλληλοι του κλάδου ΠΕ Διοικητικού- Οι¬ 
κονομικού ελλείψει προσωπικού ΠΕ επιλέγονται υπάλ¬ 
ληλοι των κλάδων ΤΕ Διοικητικού- οικονομικού. 

Άρθρο 10 

Για το διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα τις 
μεταβολές υπηρεσιακής κατάστασης, το προβάδισμα, 
τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις «περί καταστάσεως 
προσωπικού των Ο.Τ.Α.» σε συνδυασμό με τις διατάξεις 
του Υπαλληλικού Κώδικα και την Εργατική Νομοθεσία. 

Άρθρο 11 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ.. 

Η κατανομή του προσωπικού στις Διευθύνσεις - τμή¬ 
ματα γίνονται με απόφαση Προέδρου του Δ.Σ. του 
Ν.Π.Δ.Δ. ανάλογα με τις ανάγκες των υπηρεσιών τα 
προσόντα των υπαλλήλων, την πείρα και τις γνώσεις 
αυτών σε ειδικά αντικείμενα, κατά την οποία κατανομή 
θα εξετάζονται και τυχόν ειδικές ανάγκες των υπαλλή¬ 
λων (μητέρες ανηλίκων τέκνων, έγκυες γυναίκες, τόπος 
διαμονής κ.λ.π.) 

Σε κάθε Παιδικό Σταθμό ορίζεται με απόφαση Προέ¬ 
δρου μία υπάλληλος από το εκπαιδευτικό προσωπικό 
στην οποία ανατίθενται συγκεκριμένες ευθύνες ως προς 
την εύρυθμη λειτουργία του Παιδικού Σταθμού. 

Προϊστάμενοι Διευθύνσεων και τμημάτων ορίζονται 
πάντοτε με απόφαση Προέδρου του Δ.Σ. οι κρινόμενοι 
από το αρμόδιο Υπηρεσιακό Συμβούλιο υπάλληλοι ανα- 
πληρούμενοι σε περίπτωση απουσίας τους ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. 


Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται από τον κανονισμό λειτουργίας του 
Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη ύψους 579.500,00 € για το 
τρέχον και για τα επόμενα οικονομικά έτη σε βάρος του 
προϋπολογισμού του Κέντρου Φροντίδας Οικογένειας 
ΚΕ.Φ.Ο. Θεσσαλονίκης. Οι σχετικές πιστώσεις έχουν 
εγγράφει στους Κ.Α. 6011, 6012, 6041, 6051, 6054, 6063 
του προϋπολογισμού του οικονομικού έτους 2007. Γ ια 
την πλήρωση κάθε κενής οργανικής θέσης στο μέλλον 
θα ψηφίζεται σχετική πίστωση με εγγραφή στον οικείο 
Κ.Α του οικονομικού έτους που θα αφορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Απριλίου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΤΟΛΙΔΗΣ 

-♦- 

Ανάκληση της επένδυσης της εταιρείας «ΑΙΓΑΙΟΝ ΞΕ¬ 
ΝΟΔΟΧΕΙΑΚΕΣ ΚΑΙ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ 
ΑΝΩΝΥΜΗ ΕΤΑΙΡΕΙΑ» σύμφωνα με τις διατάξεις του 
ν. 2601/1998, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Με την υπ’ αριθμ. 1846/Φ.Π.13.1.148/14.3.2007 απόφα¬ 
ση του Γενικού Γραμματέα της Περιφέρειας Νοτίου 
Αιγαίου, αποφασίζεται, η ανάκληση της με υπ’ αριθμ. 
Α.Π. 15906/Φ.Π.13.1.148/20.8.2004/ν. 2601/1998 απόφα¬ 
σης του Γενικού Γραμματέα της Περιφέρειας Νοτίου 
Αιγαίου, με την οποία υπάγεται στις διατάξεις του 
ν. 2601/1998 το επενδυτικό σχέδιο της εταιρείας με την 
επωνυμία «Αιγαίον ξενοδοχειακές και τουριστικές επι¬ 
χειρήσεις ανώνυμη εταιρεία» και δ.τ. «Αιγαίον Α.Ε.». 

Το σχέδιο αναφερόταν στη δημιουργία συμπληρω¬ 
ματικών εγκαταστάσεων με τη προσθήκη πισίνας σε 
υφιστάμενο ξενοδοχείο, Β' Τάξης, στη Παροικία της 
νήσου Πάρου, του Νομού Κυκλάδων. 

Η εξέταση και η ομόφωνη απόφαση επί του θέματος 
έγινε κατά την 97 η συνεδρίαση της Γνωμοδοτικής Επι¬ 
τροπής του άρθρου 7 του ν. 3299/2004 όπως ισχύει, η 
οποία έγινε στις 13.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΕΜΜΑΝΟΥΗΛ ΚΑΛΑΒΡΟΣ 

